વાસ્તવમાં ઈન્ડિગો અેરલાઈન્સનો નિયમ અેવો છે કે કોઈ પેસેન્જરને ડિબોર્ડ કરાય કે તરત જ તે અંગે જે તે વિસ્તારના પોલીસ સ્ટેશનને જાણ કરી દેવાય છે, જેના પગલે સરદારનગર પોલીસ તાત્કાલિક ઘટનાસ્થળે દોડી અાવી હતી, જાેકે સીઅાઈઅેસઅેફના કમાન્ડન્ટ અને અેરપોર્ટ મેનેજરે મોદી પરિવાર સાચો હોવાનું કહી ઈન્ડિગો અેરલાઈન્સના સ્ટાફર્સને તેમને ડિબોર્ડ નહીં કરવા જણાવ્યું, પરંતુ પેસેન્જર્સને ડિબોર્ડ કરવા અંગે હેડ અોફિસને જાણ કરી દેવાઈ હોવાનું ઈન્ડિગોના સ્ટાફર્સે જણાવી દઈ તેમને ફરીથી બોર્ડ કરવા દીધા ન હતા. કપિલ મોદીઅે મેટ્રો કોર્ટને જણાવ્યું કે જ્યારે અમે સરદારનગર પોલીસ સ્ટેશન ગયાં ત્યારે ઈન્ડિગો અેરલાઈન્સના ચીફ સિક્યોરિટી અોફિસર મિસ્ત્રી પણ ત્યાં હતા, પરંતુ તેમણે પણ દિલ્હી હેડ અોફિસને જાણ કરી દીધી હોવાનું જણાવી દઈને પૂરતો સમય હોવા છતાં અમને બોર્ડ થવા દીધા ન હતાં.